text: Brande hærger boligområder
  29 juli 2013 kl. 08.19
  Containerbrande hærger almenyttige boligområder i Esbjerg. Natten til mandag rykkede brandvæsenet ud to gang til Stengårdsvej.
  Natten til søndag blev en papir-container sat i brand i Daddellunden, og røgudviklingen var så voldsom, at fire lejligheder måtte evakueres, mens brandfolkene fik luftet ud i opgangen.
  Vidner så, at tre drenge løb væk fra brandstedet, kort tid før branden brød ud.
  Også de to foregående dage blev brandvæsenet tilkaldt. Det var også galt 21. juli.
  21. juli brændte et skur i Daddellunden.
  26. juli gik det ud over et affaldsskur i Birkelunden.
  27. juli gik det igen ud over et skur i Birkelunden.
  Flere kvarterer er også plaget af hærværk i form af rudeknusninger.
  Boligforeningerne har sat ind med videoovervågning, forældregrupper og vagtselskaber, der skal forsøge at dæmme op for urolighederne.
  Politiet vil også skærpe patruljeringen.
  Politiet er interesseret i at høre fra vidner, der har kendskab til brandstifterne på telefon 1-1-4.
  